
Tisztelt Önkormányzat!

Jelen tájékoztató nyújtását információhiány miatt, jogszabály ismeretének hiányában, az ügyfelek segítése érdekében látjuk szükségesnek. Kérjük, hogy az abban foglaltaknak megfelelően érdemi és naprakész információkkal lássák el az Önöket megkereső ügyfeleket.
2016. január 1-jével módosult a hulladékgazdálkodási közszolgáltatás végzésének feltételeiről szóló 385/2014. (XII.31.) Korm.r. 7.§ (1a)-(1c) bekezdése. 
Az új szabályozás elérhető:
http://net.jogtar.hu/jr/gen/hjegy_doc.cgi?docid=A1400385.KOR


A használható gyűjtőedényzetre vonatkozóan a jogalkotó lehetőséget ad arra, hogy a vegyes hulladék szabványos gyűjtőedényben történő gyűjtéséhez a közszolgáltatónak biztosítania kell azt, hogy az ingatlanhasználó legalább 2 különböző űrmértékű gyűjtőedény közül választhasson.

A közszolgáltatói kötelezettség tehát nem az edényzet beszerzésére és annak biztosítására terjed ki, hanem csak a választási lehetőség biztosítására.

Ennek részletesebb kifejtését az (1a)-(1c) bekezdések fejtik ki, miszerint a választási lehetőség alapján alkalmazott edényzet űrmértéke az ingatlanhasználótól függ.

Az ingatlanhasználó eszerint lehet 
· az ingatlant egyedül, életvitelszerűen használó természetes személy, 
· s lehet ettől eltérő természetes személy, azaz pl. az ingatlant nem egyedül használó.

Ingatlanhasználótól függően a Korm.r. meghatározza azt a választható edényzet űrmértéket, melynek űrmértéke maximalizálva van, azaz a jelenleg esetleg használatos űrmértékű edényzettől eltérően választhat legalább egy olyan gyűjtőedényt, amelynek az űrmértéke az ingatlanhasználóhoz rendelt litert nem haladhatja meg.

A közszolgáltató az esetleges edényzetváltást vagy az újonnan bevezetésre kerülő edényzetet fenti jogszabály esetében csak abban az esetben tudja elfogadni, ha
1.)egyedülélő
(Korm.r.7.§ (1a) b)
· a lakóingatlant egyedül és életvitelszerűen használó 
· természetes személy ingatlanhasználó részére 
· legalább egy 
· olyan gyűjtőedény választásának lehetőségét biztosítja, 
· amelynek űrmértéke a 60 litert
· nem haladja meg.

Ezt a jogosultságot az ingatlanhasználó csak abban az esetben veheti igénybe, ha annak tényét, hogy a lakóingatlant egyedül és életvitelszerűen használja, a települési önkormányzat által kiadott igazolás útján a közszolgáltató részére bizonyítja.


Azaz A FENTI TARTALMÚ önkormányzati igazolás nélkül az ingatlanhasználó választási lehetősége akadályozott.




2.) nem egyedülélő:
(Korm.r.7.§ (1a) a)
· a természetes személy ingatlanhasználó részére 
· legalább egy 
· olyan gyűjtőedény választásának lehetőségét biztosítja, 
· amelynek az űrmértéke a 80 litert, nem haladja meg. 
Ehhez nem kell igazolás.

Fentiek csak és kizárólag a vegyes hulladék gyűjtésére vonatkoznak.



A fentiek figyelembe vételére kérjük Önöket azzal, hogy az új edényzetek vonatkozásában, s kérjük Önöket, hogy az ügyfeleket ne küldjék el igazolás kiadása nélkül. (Az, hogy az önkormányzatnál ki jogosult ennek kiadására, belső szabályozás kérdése rendeleti szabályozás hiányában, s kérjük, hogy minderről érdemben az ügyfeleket is tájékoztassák.)


[bookmark: _GoBack]Az ügyfelektől kérjük, hogy az új edényzet beszerzését névre szóló számlával igazolják, s annak használatát a Korm.r.7.§ (2) bekezdése figyelembevételével helyben ellenőrzi a közszolgáltató. Vagyis a választható gyűjtőedény űrmértéknek igazodnia kell az érintett ingatlanon képződő hulladék mennyiségéhez, figyelembe véve az érintett ingatlant használó természetes személyek számát, a szállítási gyakoriságot.

A korábban beszerzett kisebb űrmértékű edényzetekre vonatkozóan nyilatkozatot kérünk az ügyfelektől.

Az edényzetválasztás lehetőségét a bejelentőlapunkon külön feltüntettük, annak mintáját wordben csatolva megküldjük Önöknek.

Kérjük továbbá Önöket, hogy amennyiben a fentiek alapján részletszabályokat alkotott a helyi képviselőtestület és azt még nem küldték meg a közszolgáltató részére, úgy azt mielőbb pótolni szíveskedjenek a végrehajtás érdekében.

Vaskút, 2016. január 13.



						Tisztelettel:


									  Agatics Roland s.k.
									  ügyvezető igazgató

